PTTGC วิ่งแรง 3% ลุ้นประกาศงบฯพรุ่งนี้ พลิกกำไร 1.63 พันลบ.
PTTGC วิ่งแรง 3% ลุ้นประกาศงบฯพรุ่งนี้ พลิกกำไร 1.63 พันลบ.
6 ส.ค. 2563

ผู้สื่อข่าวรายงานว่า ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 10.05 น. อยู่ที่ระดับ 50.50 บาท บวก 1.50 บาท หรือ 3.06% สูงสุดที่ระดับ 50.50 บาท ต่ำสุดที่ระดับ 49.50 บาท ด้วยมูลค่าการซื้อขาย 373.97 ล้านบาท

นายคงกระพัน อินทรแจ้ง ประธานเจ้าหน้าที่บริหาร PTTGC ขณะที่แนวโน้มยอดขายในช่วงไตรมาส 2/2563 จะเติบโตขึ้นเมื่อเทียบกับไตรมาส 1/2563 ซึ่งเป็นจุดต่ำสุด เนื่องจากได้รับผลกระทบจากโควิด-19 ขณะที่ความต้องการใช้เม็ดพลาสติกเพิ่มสูงขึ้น
รวมทั้งบริษัทมีปริมาณการผลิตที่เพิ่มขึ้น หลังหยุดซ่อมบำรุงโรงโอเลฟินส์ในช่วงไตรมาส 1/2563 ทำให้ในไตรมาส 2/2563 จะไม่มีการหยุดซ่อมบำรุงอีก ขณะที่ส่วนต่าง (สเปรด) ผลิตภัณฑ์โอเลฟินส์ค่อนข้างทรงตัว และสเปรดอะโรเมติกส์ดีขึ้นเล็กน้อย
ทั้งนี้ PTTGC จะแจ้งผลประกอบการไตรมาส 2/2563 ในวันที่ 7 สิงหาคม 2563 โดยนักวิเคราะห์บริษัทหลักทรัพย์ ดีบีเอส วิคเคอร์ส (ประเทศไทย) จำกัด คาดว่า PTTGC จะมีกำไรสุทธิไตรมาส 2/2563 เท่ากับ 1.63 พันล้านบาท ดีขึ้นจากไตรมาสก่อนที่ขาดทุนสุทธิ 8.7 พันล้านบาท แต่ลดลงจากช่วงเดียวกันของปีก่อนที่มีกำไรสุทธิ 2.2 พันล้านบาท การเพิ่มขึ้นเป็นผลจากธุรกิจอะโรเมติกส์ดีขึ้น, ขาดทุนสต๊อกน้อยลงไปมาก และมีกำไรจากอัตราแลกเปลี่ยน (FX)